## Tehniline kirjeldus

1. Männikärsaka kahjustuste vältimiseks kuuse- ja männitaimede kaitsmisvaha tehniline kirjeldus:
   1. Vaha peab tekitama füüsilise barjääri taime ja kärsaka vahele, samal ajal mitte mõjutades taime arengut. Vaha peab saama kanda okaspuutaime juurekaelale ja alumistele okstele õhukese kihina, umbes 6-7 grammi taime kohta. Sulatatud vaha peab saama taimele kanda suhteliselt madalatel temperatuuridel ilma riskita kahjustada taimi ja nende õrna juurestikku. Taimele kandmise järel peab olema võimalik vaha kiiresti jahutada vee ja jaheda õhuvooluga.
   2. Vahale peab olema lisatud valge värvuse andev pigment, et pakkuda järgmisi hüvesid:
      1. männikärsakas väldib valget vaha;
      2. see kaitseb taimi päikesekiirguse eest nii, et taimed ei kuumene soojadel päevadel üle;
      3. see vähendab UV kiirguse mõju ja pikendab vaha toime kestvust
      4. võimaldab eristada vahaga töödeldud taimi töötlemata taimedest
   3. Vaha peab:
      1. sobima Eesti klimaatilistesse tingimustesse kaotamata looduses toimet kahe aasta vältel
      2. olema veniv, plastiline ja ei tohi praguneda taime tüve diameetri suurenedes
      3. olema keskkonnasõbralik, mittetoksiline
      4. vaha koostisosad peavad olema mittesünteetilised, keskkonnasõbralikud
      5. olema võimalik sulatada ja taimele kanda Tartu taimlas olemasoleva lihtsa masinaga (4kw/400V), mis tekitab fontäänina joa, millesse taimed kastetakse.
      6. täielikult sulama (ei sisalda tahkeid tükke) +60°C juures
2. Tarne tingimused:
   1. Vaha tarnitakse ristkülikukujuliste plaatidena mille mõõtmed on kuni (pikkus x laius x paksus) 50 x 30 x 5 cm ja ühe plaadi kaal ei ületa 5 kg.
   2. Tarne tähtaeg 3 nädalat hankelepingu sõlmimisest.
   3. Kõik hinnad peavad sisaldama kauba transporti tarne sihtkohtadesse.
   4. Tarneaadressid ja tarnitavad kogused:
      1. RMK Tartu taimla, Rõõmu tee 13, Tartu – 7 840 kg.